28/12/2011 | Administración LocalMunicipal
Coirós
Aprobación definitiva de ordenanzas

Aprobación definitiva das ordenanzas fiscais: reguladoras do Imposto sobre Bens Inmobles (IBI); reguladora do Imposto sobre construcións, Instalación e Obras (ICIO); e modificación do artigo 3º da Ordenanza reguladora da Taxa por Participación en Talleres, Escolas, Actividades deportivas e recreativas e Utilización de instalacións deportivas municipais; de Coirós.- O Pleno da Corporación Municipal, o pasado día dez de novembro de dous mil once, aprobou provisionalmente as ordenanza fiscais reguladoras do Imposto sobre Bens Inmobles (IBI); do Imposto sobre construcións, Instalación e Obras (ICIO); e modificación do artigo 3º da Ordenanza reguladora da Taxa por Participación en Talleres, Escolas, Actividades deportivas e recreativas e Utilización de instalacións deportivas municipais; de Coirós.- De conformidade co artigo 17 do RDL 2/2004 de 5 de marzo, texto refundido da Lei reguladora das facendas locais, foi exposto ao público durante o prazo de 30 días, durante os que ninguén presentou reclamación ou alegación algunha, polo que estas ordenanzas fiscais se consideran definitivamente aprobadas. Por lo tanto os textos das ordenanzas queda como segue: De conformidade co previsto no art.72 do Real Decreto Lexislativo 2/2004, do 5 de marzo, os tipos de gravame do imposto sobre bens inmobles, aplicable a este municipio queda fixado nos termos que se establecen no artigo seguinte.1. O tipo de gravame do imposto sobre bens inmobles aplicable aos bens de natureza urbana queda fixado no 0,40%. 2. O tipo de gravame do imposto sobre bens inmobles aplicable aos bens de natureza rústica queda fixado no 0,65%. 3. O tipo de gravame do imposto sobre bens inmobles aplicable ós bens de características especiais queda fixado no 1,30%. De conformidade co previsto no art.62.4 do R. D. Lexislativo 2/2004, do 5 de marzo (Texto Refundido da Lei reguladora das Facendas Locais), gozarán de exención os seguintes bens inmobles: -rústicos: cando a cota líquida de cada contribuínte sexa inferior a 1,00 euros. -urbanos: cando a cota líquida de cada ben inmoble sexa inferior a 2,40 euros. A bonificación establecida no art.73.1 do Real Decreto Lexislativo 2/2004, do 5 de marzo, será do 50%. No non expresamente previsto na presente ordenanza, rexerán os preceptos contidos na subsección 2ª, da sección 3ª, do capítulo II, do título II da referida norma reguladora das facendas locais, concordantes e complementarios da mesma, e nas demais leis do Estado reguladoras da materia, así como nas disposicións ditadas para o seu desenvolvemento. A presente ordenanza fiscal, entrará en vigor o día seguinte ao da súa publicación no Boletín Oficial da Provincia, sendo de aplicación a partir do 1-1-2012, permanecendo en vigor ata a súa modificación ou derrogación expresa.” 1.- Constitúe o feito impoñible do imposto a realización, dentro do término municipal, de calquera construción, instalación ou obra para a que se esixa a obtención da correspondente licenza de obras ou urbanística, obtéñase ou non a dita licenza, sempre que a súa expedición corresponda a este Concello.2.- As construcións, instalacións ou obras ás que se refire o apartado anterior poderán consistir en: a) As obras de construción de edificación e instalacións de todas as clases de nova planta. b) As obras de ampliación ou reforma de edificios e instalacións de todas as clases existentes. c) As de modificación ou reforma que afecten á estrutura dos edificios e instalacións de todas as clases existentes. d) As de modificación do aspecto exterior dos edificios e instalacións de todas as clases existentes. e) As obras que modifiquen a disposición interior dos edificios, calquera que sexa o seu uso. f) As obras que teñan que realizarse con carácter provisional no caso en que estean xustificadas, que deberán derribarse cando o acorde o Concello, sen dereito a indemnización, de acordo co establecido na regulación urbanística. g) As obras de instalación de servizos públicos. h) Os movementos de terra, tales como desmonte, explanación, escavación e terraplenado, salvo que tales actos estean detallados e programados como obras a efectuar nun proxecto de urbanización ou de edificación aprobado e autorizado. i) A demolición das construcións, salvo nos casos declarados de ruína inminente. j) As instalacións subterráneas dedicadas a aparcamentos, actividades industriais, mercantís ou profesionais, servizos públicos ou calquera outro uso a que se destine o subsolo. k) A colocación de carteis de propaganda visibles dende a vía pública. l) E, en xeral, calquera outra construción, instalación ou obra que requira licenza urbanística segundo o previsto na lexislación vixente, plans, normas ou ordenanzas.1.- Son suxeitos pasivos deste imposto, a título de contribuínte, as persoas físicas ou xurídicas e as entidades a que se refire o artigo 35.4 da Lei Xeral Tributaria, que sexan donos da construción, instalación ou obra, sexan o non propietarios do inmoble sobre o que se realice aquela. Aos efectos previstos no parágrafo anterior terá a consideración de dono da construción, instalación ou obra quen soporte os gastos ou o custe que comporte a súa realización.2.- No suposto de que a construción, instalación ou obra non sexa realizada polo suxeito pasivo contribuínte, terán a condición de suxeitos pasivos substitutos do contribuínte quen soliciten as correspondentes licenzas ou realicen as construcións, instalacións ou obras. Están exentas deste imposto as construcións, instalacións e obras das que sexa dono o Estado, as Comunidades Autónomas ou as Entidades Locais que, estando suxeitas ao mesmo, vaian a ser directamente destinadas a estradas, ferrocarrís, portos, aeroportos, obras hidráulicas, saneamento de poboacións e das súas augas residuais, aínda que a xestión se leve a cabo por Organismos Autónomos, tanto se se trata de obras de inversión nova como de conservación. A cota do imposto sobre construcións, instalacións e obras será susceptible de bonificación nos seguintes supostos: 1. Bonificación a favor de construcións, instalacións e obras que afecten a vivendas e outras edificacións que se caractericen pola súa especial vinculación co sector primario de carácter agrícola, gandeiro ou forestal e, por elo, sexan declaradas de especial interese ou utilidade. A presente bonificación será do 25% da cota.2. Unha bonificación do 25% a favor das construcións, instalacións e obras específicas que sexan necesarias para favorecer o acceso e habitabilidade dos discapacitados, por aquela parte do proxecto que afecte unicamente a estas construcións, instalacións e obras.3.- As bonificacións previstas neste artigo esixirán: a) Solicitude do interesado b) Informe dos servizos municipais correspondentes e, en todo caso, informe do servizo de xestión, recadación e inspección tributaria do Concello. c) Acordo da Xunta de Goberno Local, ou, no seu caso, do Pleno, por maioría simple dos seus membros.4.- As solicitudes de bonificacións incluídas neste artigo, deberán presentarse coincidindo coa solicitude das correspondentes licenzas.1.- A base impoñible deste imposto está constituída polo custe real e efectivo da construción, instalación ou obra, e enténdese por tal o custe de execución material da mesma.2.- A cota do imposto é o resultante de aplicar á base impoñible o tipo de gravame.3.- O tipo de gravame é o 3,5 %. 4.- O imposto devéngase no momento de solicitar a licenza urbanística para a construción, instalación ou obra.1.- Os suxeitos pasivos están obrigados a presentar autoliquidación polo imposto, determinándose a base impoñible en función do presuposto declarado polo interesado, e a ingresala, en calquera entidade colaboradora autorizada, ao solicitar a licenza preceptiva, sen que o pago realizado supoña ningún tipo de presunción ou acto declarativo de dereitos a favor de aqueles.2.- O pago da autoliquidación presentada será a conta da liquidación provisional e, no seu caso, da liquidación definitiva que se practique unha vez terminadas as construcións, instalacións ou obras.3.- Cando se modifique o proxecto da construción, instalación ou obra, e houbese incremento do seu presuposto, unha vez aceptada a modificación pola administración municipal, os suxeitos pasivos deberán presentar autoliquidación complementaria pola diferenza entre o presuposto inicial e o declarado.4.- Unha vez terminadas as construcións, instalacións ou obras, os suxeitos pasivos deberán presentar autoliquidación complementaria do tributo no caso de que o custe real e efectivo da obra sexa superior ao declarado. A autoliquidación presentarase e ingresarase xunto coa solicitude da licenza de primeira utilización u ocupación.5.- Á vista da documentación aportada, ou de calquera outra relativa ás construcións, instalacións ou obras, e das efectivamente realizadas, así como do seu custe real e efectivo, o Concello, mediante a oportuna comprobación administrativa, modificará, no seu caso, a base impoñible practicando a correspondente liquidación definitiva e esixindo do suxeito pasivo ou reintegrándole, segundo proceda, a cantidade que resulte.6.- No caso de que non se executen as construcións, instalacións ou obras, o interesado terá dereito á devolución do ingresado, unha vez que formule renuncia expresa á licenza ou exista declaración de caducidade. A inspección e recadación do imposto realizarase de acordo co previsto na Lei Xeral Tributaria e nas demais leis do Estado reguladoras da materia, así como nas disposicións ditadas para o seu desenvolvemento. En todo o relativo a cualificación das infraccións tributarias como tamén a determinación das sancións que polas mesmas correspondan no seu caso, aplicarase o réxime regulado na Lei Xeral Tributaria e nas disposicións que a complementen e desenvolvan. A presente Ordenanza Fiscal entrará en vigor o día da súa publicación no Boletín Oficial da Provincia, e comezará a aplicarse a partir do primeiro día do mes seguinte ao da súa publicación, permanecendo en vigor mentres non se modifique ou derrogue expresamente. A presente Ordenanza Fiscal derroga calquera outra anterior sobre a materia existente en este Concello, dende o momento de efectiva aplicación da presente Ordenanza.” A contía da taxa regulada nesta ordenanza será a fixada nas tarifas contidas nas líneas seguintes, para cada un dos distintos servizos ou actividades.1.- Talleres culturais: Actividade culturalDuraciónEmpadroadosNon empadroadosTalleres e obradoiros (*) Mensual6.00 euros / mes12.00 euros / mes(*) O/a alumno/a terá que aportar o material de algúns cursos, que será especificado no momento de efectuar a inscrición. Estes prezos establécense para as accións a realizar no ano 2012; e serán susceptibles de variación anualmente, producíndose automáticamente o incremento do custo da vida. Esta variación anual efectuarase automáticamente de acordo co IPC experimentado durante o ano anterior, mediante certificación expedida polo Instituto Nacional de Estatística.2.- Escolas deportivas municipais: Escola deportiva municipalDuraciónEmpadroadosNon empadroadosDe baseMensual6.00 euros / mes12.00 euros / mesPolideportivaMensual6.00 euros / mes12.00 euros / mesDeportivaMensual6.00 euros / mes12.00 euros / mesO/a alumno/a terá que aportar o material en alguna das actividades deportivas, que será especificado no momento de efectuar a inscrición. Estes prezos establécense para as accións a realizar no ano 2012; e serán susceptibles de variación automática igual que os talleres culturais.3.- Actividades lúdicas e recreativas. Desenvólvense durante o descanso do curso escolar ( Nadal, verán, Semana Santa,. ) e/o en fines de semana previamente programados, os prezos poden sufrir as mesmas variacións porcentuais que as definidas para talleres culturais e escolas deportivas. A actividade pode comprender itinerarios lúdicos, recreativos, culturais ou de natureza, así como a realización de rutas, viaxes, excursións, actividades análogas ou similares ás descritas, ou programas específicos previamente definidos e aprobados pola Corporación. ACTIVIDADEEmpadroados. EurosNon empadroados. Euros Actividade recreativa 1/2 día Mozos/as€3,00€4,50 Actividade recreativa 1 día Mozos/as€6,00€9,00 Actividade recreativa 1 hora Mozos/as€0,70€1,10 Actividade recreativa 1/2 día Adultos €3,00€4,50 Actividade recreativa 1 día Adultos €6,00€9,00 Actividade recreativa 1 hora Adultos€1,20€1,80Acampada,1 día sen desplazamento. (*)€9,00€12,00Acampada,1 día con desplazamento. (*)€12,00€18,00 No desenvolvemento das actividades sinaladas con (*), os participantes terán que levar os seus obxectos personais, e o importe das mesmas pode verse incrementado en función do número de días, sempre de maneira proporcional ao tempo transcurrido. Ao igual que os talleres culturais e escolas, sufrirán automaticamente os mesmos incrementos anuais en función do IPC.4.- Utilización de instalacións deportivas municipais.4.1.- Polideportivo municipal de Cortella ServizoNon empadroadosEmpadroadosEntid. con ConvenioAlquiler 1 hora con luz€15,00€10,00€10,00Espectáculo deportivo (1 día completo)€120,00€90,00€60,00Espectáculo artístico, recreativo ou similar (1 día completo )€120,00€90,00€60,00 4.2.- Campo de Futbol de Cortella Actividade (2 horas) Equipos de Coirós Equipos de foraEntid. con ConvenioFutbol 11 (con luz)150 euros200 euros120 eurosFutbol 11 (sin luz)120 euros150 euros90 eurosFutbol 7 (con luz)120 euros170 euros100 eurosFutbol 7 (sin luz)90 euros120 euros70 euros O Excmo. Concello poderá establecer concertos especiais por un periodo de tempo determinado con entidades e asociacións, sempre que o número global de horas neste periodo sexa suficientemente sinificativo para xustificar tal convenio. Estas tarifas serán para 2012, sendo actualizadas automáticamente en función do incremento do IPC, como nos apartados anteriores. Aquelas familias nas que ninguno dos seus membros se encontre en situación de emprego e que ningún dos seus membros cobre polo concepto do subsidio de desemprego ou o importe da prestación sexa inferior a 600 euros, todos os seus membros estarán exentos do pago de cotas por os conceptos establecidos nos apartados 1, 2 e 3 deste artigo.” Coirós, 23 de decembro de 2011 O Alcalde Asdo.: Francisco Quintela Requeijo